Shirkan oo ujeeddadiisu ahayd sidii loo hirgelin lahaa, loogana midho-dhalin lahaa ganacsiyada ay wada abuuraan xukuumadda iyo shacabku, ayaa waxa soo qaban-qaabisay wasaaradda Ganacsiga, wershadaha iyo dalxiiska, waxana ka qayb-galay madaxweyne-ku-xigeenka Jamhuuriyadda Somaliland, Mudane Cabdiraxmaan Cabdilaahi Ismaaciil(Saylici), wasiirrada wasaaradaha, ganacsiga, wershadaha iyo dalxiiska, Mudane Maxamuud Xasan Sacad(Saajin), Maaliyadda, Mudane Yuusuf Maxamed Cabdi, Gaashaandhigga, Mudane, Ciise Yuusuf Axmed, Horumarinta Maalgashiga, Axmed Maxamed Cawad, guddoomiyaha Baanka dhexe, Cali Ibraahim Baqdaadi, guddoomiyaha rugta ganacsiga, Maxamed Shurgi, xubno ka socday baanka adduunka, madax ka socota hay’adaha caalamka, ganacsato iyo marti-sharaf kale, waxana madasha si faah-faahsan loogu soo bandhigay fursadaha maal-gashi ee dalka ka bannaan iyo sida ay muhiimka u tahay inay ganacsatada gaarka ah iyo dawladdu hirgeliyaan ganacsiyo faa’iido badan keena oo wax ka tara shaqo la’aanta, isla markaana ka qayb-qaadan kara horumarka dhinaca ganacsiga iyo hal-abuurnimada hibooyin wax soo saar oo bulshada loo horseedo.
